१८८८ में विन्सेंट वैन गॉग द्वारा चित्रित तारों वाली एक रातसाँचा:SHORTDESC:१८८८ में विन्सेंट वैन गॉग द्वारा चित्रित तारों वाली एक रात
अन्य प्रयोगों के लिए, तारों वाली रात (बहुविकल्पी) देखें।

***तारों वाली रात***  (सितंबर 1888, फ़्रान्सीसी: फ़्रान्सीसी‎ La Nuit étoilée), जिसे आमतौर पर ***स्टाररी नाइट ओवर द रोन*** या ***रोन के उपर तारों वाली रात*** के नाम से जाना जाता है, विन्सेंट वैन गॉग की रात में आर्ल्स के चित्रों में से एक है। इसे रोन नदी के तट पर चित्रित किया गया था, जो प्लेस लैमार्टाइन पर येलो हाउस से केवल एक या दो मिनट की पैदल दूरी पर था, जिसे वैन गॉग ने उस समय किराए पर लिया हुआ था। रात का आकाश और रात में प्रकाश के प्रभाव वैन गॉग के कुछ अधिक प्रसिद्ध चित्रों के लिए विषय थे, जिसमें *कैफ़े टेरेस एट नाइट* (उसी महीने की शुरुआत में चित्रित) और जून, 1889, में सेंट-रेमी, *द स्टाररी नाइट* का चित्र शामिल है।

कलाकृति का एक रेखाचित्र 2 अक्टूबर 1888 को वैन गॉग द्वार अपने मित्र यूजीन बोच को भेजे गए एक पत्र में शामिल था। 

*स्टाररी नाइट*, जो अब पेरिस में मुसी डी'ऑर्से में है, को पहली बार 1889 में सोसाइटी डेस आर्टिस्ट्स इंडिपेंडेंट्स की पेरिस की वार्षिक प्रदर्शनी में प्रदर्शित किया गया था। इसे वैन गॉग के *आईरिसेस के* साथ दिखाया गया था, जिसे विन्सेंट के भाई, थियो द्वारा वहाँ जोड़ा गया था, हालांकि विन्सेंट ने आर्ल्स में सार्वजनिक उद्यानों में चित्रित अपने चित्रों में से एक को शामिल करने का प्रस्ताव रखा था।

विषय वस्तु
----------

 साइट का एक समान दृश्य, 2008
दृश्य रोन के पूर्व की ओर घाट से पश्चिमी तट की ओर नदी के मोड़ पर है: उत्तर से नीचे आने पर, रोन इस बिंदु पर दाईं ओर मुड़कर उन चट्टानों को घेर लेती है जिन पर आर्ल्स का निर्माण हुआ है। बाईं ओर सेंट-जूलियन और सेंट-ट्रोफिम के स्तंभों से, दर्शक पूर्वी तट का अनुसरण लोहे के पुल तक करता है, जो आर्ल्स को दाईं ओर, पश्चिमी तट पर ट्रिंक्वेटेल के उपनगर (43°40′57″N 4°37′49″E﻿ / ﻿43.682367°N 4.630287°E﻿ / 43.682367; 4.630287) से जुड़ता है। इसका तात्पर्य प्लेस लैमार्टाइन से दक्षिण-पश्चिम की ओर एक दृश्य है। हालांकि, जैसा कि नीचे उल्लेख किया गया है, यह उर्सा मेजर में हल के रूप में चित्रित सितारों के अनुरूप नहीं है जो कि उस दिशा में दिखाई नहीं देता है।

उत्पत्ति
--------

 लेटर स्केच, 2 अक्टूबर 1888, अब वैन गॉग संग्रहालय, एम्सटर्डम में
वान गाग ने अपने भाई थियो को लिखे एक पत्र में इस रचना के बारे में पहली बार बताया और इसका वर्णन किया:

> Included a small sketch of a 30 square canvas - in short the starry sky painted by night, actually under a gas jet. The sky is aquamarine, the water is royal blue, the ground is mauve. The town is blue and purple. The gas is yellow and the reflections are russet gold descending down to green-bronze. On the aquamarine field of the sky the Great Bear is a sparkling green and pink, whose discreet paleness contrasts with the brutal gold of the gas. Two colorful figurines of lovers in the foreground.
> 

वास्तव में, चित्र में दर्शाया गया दृश्य उर्स मेजर से *दूर* है, जो उत्तर की ओर है। चित्र का अग्रभाग अपने उपर एक के बाद एक अपने उपर कई बार हुए कार्य को इंगित करता है।  इस समय भेजे गए पत्र संभवतः मूल रचना के रेखाचित्र पर आधारित हैं।

रात के रंग
----------

रात में चित्रकारी की चुनौती ने वैन गॉग को चकित कर दिया था। *स्टाररी नाइट के* लिए उन्होंने जिस सुविधाजनक स्थान को चुना, उससे उन्हें रोन के चमकते नीले पानी में आर्ल्स में गैस की रोशनीओं के प्रतिबिंबों को देखने में सहायता हुई। दर्शक के समीप यानि चित्र के अग्रभाग में, दो प्रेमी नदी के किनारे टहल रहे हैं।

विंसेंट के लिए रंग को चित्रित करना बहुत महत्वपूर्ण था; अपने भाई, थियो को लिखे पत्रों में, उन्होंने अक्सर अपने चित्रों में वस्तुओं को रंग के रूप में वर्णित किया। उनकी रात की चित्रकलाएँ, जिसमें *स्टाररी नाइट भी शामिल है*, ने रात के आसमान के चमचमाते रंगों और कृत्रिम प्रकाश व्यवस्था को दिखाने के महत्व पर जोर दिया जो कि उस युग के लिए नया प्रयोग था।

संदर्भ
------

1. ↑  "Musee de Orsay Vincent Van Gogh's Starry Night" [मुसी डी ओर्सी: विन्सेंट वैन गॉग स्टार्री नाइट]. *मुसी डी ओर्सी*. 2007-07-31. मूल से 28 मार्च 2021 को पुरालेखित. अभिगमन तिथि 2020-09-21.
2. ↑  "Musée d'Orsay: Vincent van Gogh Starry Night" Archived 2021-03-28 at the Wayback Machine. *Musée d'Orsay*. 2007-07-31. Retrieved 2020-09-21.
3. ↑  "Letter to Eugène Boch including a sketch of *Starry Night over the Rhone* painting" [स्टारी नाइट ओवर द रोन के एक रेखाचित्र के साथ यूजीन बोच को भेजा गया पत्र]. मूल से 29 जुलाई 2012 को पुरालेखित.
4. ↑  Letter 543
5. ↑  मूल संरचना का पता करने के लिए देखें रोनाल्ड डॉर्न १९९०, इलुस्ट्रेटेड पृ० ३८८

सूत्रों से
----------

* बोइमे, अल्बर्ट : *वैन गॉग्स स्टाररी नाइट: ए हिस्ट्री ऑफ मैटर एंड ए मैटर ऑफ हिस्ट्री* Archived 2018-11-23 at the Wayback Machine । कला पत्रिका। 59 (4): 86-103. (सीडी-रोम पर भी उपलब्ध:  (जर्मन संस्करण))
* डोर्न, रोलैंड: *डेकोरेशन: विन्सेन्ट वैन गॉग के वेरक्रेहे फर दास गेल्बे हॉस इन आर्ल्स*, जॉर्ज ओल्म्स वेरलाग, हिल्डेशाइम, ज्यूरिख और न्यूयॉर्क 1990  / आईएसएसएन 0175-9558

बाहरी संबंध
-----------

* 

* *स्टारी नाइट ओवर द रोन* से संबंधित विकिमीडिया कॉमन्स पर मीडिया